Kaks nädalat tagasi samal maanteel mul nii hästi ei läinud.  Olin õhtul pärast tööd teel Tallinna, et jõuda järgmiseks päevaks kirikukogule ja sõita õhtul Soome kultuurifoorumile. Imavere ristis tõmmati kõigile mu plaanidele kriips peale. Ootamatult keeras mulle ette Tallinna poolt tulnud kaubik. Kokkupõrge oli vältimatu ja nii sain omal nahal tunda, mida tähendavad paljukasutatud sõnad: kaldus vastassuunavööndisse ja põrkas kokku vastutuleva autoga. Õnneks pääsesin füüsiliste vigastusteta, kuid mitte tervelt.